ჰუკბალაჰაპი

ჰუკბალაჰაპი ( — სახალხო ანტიიაპონური არმია) — სახალხო არმია რომელიც შეიქმნა 1942 წლის 29 მარტს კომპარტიის ხელმძღვანელობით ფილიპინებზე პარტიზანული რაზმების გაერთიანების შედეგად. 1944 წლის დასასრულს ითვლიდა დაახლოებით 10 ათას მეომარს. მოქმედებდა იაპონური ოკუპანტების, ფილიპინელი მემამულე-კოლაბორაციონისტებისა და მარიონეტული რეჟიმის ჟანდარმერიის წინააღმდეგ. 1945 წლის სექტემბერში, II მსოფლიო ომში (1939-1945) იაპონიის კაპიტულაციის შემდეგ ჰუკბალაჰაპი დაიშალა. მისმა მებრძოლებმა შექმნეს ჰუკბალაჰაპის ვეტერანტა ლიგა, რომელიც მოითხოვდა დემოკრატიულ-აგრარული რეფორმების გატარებას. მთავრობასთან ჰუკბალაჰაპის ხელმძღვანელობის მოლაპარაკებები (1946-1947) საკამათი საკითხების მშვიდობიანი მოწესრიგების თაობაზე უშედეგოდ დამთავრდა. კომპარტია სათავეში ჩაუდგა შეიარაღებულ ბრძოლას მთავრობის წინააღმდეგ. ჰუკბალაჰაპი გარდაიქმნა და ქვეყნის განთავისუფლების არმია (ქგა) ეწოდა. 1952 წლის დასასრულს ქგა-ს ძირითადი ძალები მთავრობის ჯარებმა გაანადგურეს.

ლიტერატურა

კატეგორია:ფილიპინების პოლიტიკური პარტიები
კატეგორია:ფილიპინების ისტორია
კატეგორია:მემარცხენე რადიკალური ორგანიზაციები
კატეგორია:პარტიზანური მოძრაობები
კატეგორია:პოლიტიკური პარტიები ანბანის მიხედვით